הוואי

[ממוזער|מיקום הוואי ב[האוקיינוס השקט|אוקיינוס השקט]]
**הוואי** (באנגלית: **Hawaii**; בהוואית: **Hawai'i**; תעתיק: **הָוַיְאִי** ), לשעבר **איי סנדוויץ**' (באנגלית: **Sandwich Islands**), היא קבוצת איים באוקיינוס השקט המהווה את המדינה ה-50 בארצות הברית - המדינה האחרונה שנוספה לאיחוד. בדומה לאלסקה, היא נמצאת מחוץ לרצף היבשתי של ארצות הברית. זוהי המדינה הדרומית ביותר של ארצות הברית והיא שוכנת במרחק של כ-4,000 קילומטרים מהחוף המערבי שלה.

נכון לשנת 2025 חיים בהוואי כ-1.45 מיליון איש. העיר הגדולה ביותר במדינה היא עיר הבירה, הונולולו.

## איי סנדוויץ' והמעבר לשם הוואי
השם הקודם של איי הוואי היה **[[איי סנדוויץ']]**, שניתן לאיים בשנת 1778 על ידי ג'יימס קוק על שם פטרונו, שר הימייה באותם ימים. הכינוי אומץ על ידי זרים שפעלו באזור ככל הנראה מטעמי נוחות. למבקרים ולמתיישבים הזרים הראשונים לא הייתה סיבה לשנותו. לפיכך, במקורות ההיסטוריים המוקדמים מכונים האיים ברובם בשם איי סנדוויץ'. השימוש בשם היה מקובל בערך עד שנת 1840, שנה שבה נחקקה החוקה הראשונה של הוואי, ושם מופיע השם "הוואי". השם איי הוואי חוזר על עצמו שלוש פעמים בחוקה הראשונה והשם איי סנדוויץ' אינו מופיע כלל. עם חתימת האמנה בשנת 1849 בין ארצות הברית לממלכת הוואי, התקבע השימוש בשם הוואי במקורות רשמיים. בשנת 1959 הפכה הוואי למדינה ה-50 של ארצות הברית, לאחר שהנשיא דווייט אייזנהאואר חתם על הצעת החוק (18 מרץ 1959) שעברה בסנאט ובבית הנבחרים האמריקאי, לקבלתה של הוואי. לאחר חתימתו של הנשיא נערך משאל עם כדי לאפשר לתושבי הוואי לאשר את הצבעת הקונגרס בעד הכרזת הוואי כמדינה.

## אטימולוגיה
מקור השם הוואי "Hawaii" כנראה מבוסס על שפת ילידי הוואי למילה "מולדת" (Owhyhee).

## היסטוריה
לפי ממצאים ארכאולוגיים, איי הוואי אוכלסו לראשונה בידי פולינזים לפני יותר מאלף שנים.

למרות עדויות מעורפלות על ביקורים מוקדמים יותר, הביקור האירופי המתועד הראשון באיי הוואי נערך על ידי החוקר הבריטי קפטן ג'יימס קוק, שביקר באיים בשנת 1778 והיה הראשון שפרסם את מיקומם המדויק. קוק כינה את האיים "איי סנדוויץ'", על-שם מממן מסע המחקר שלו, .

לאחר סדרת קרבות שהסתיימה בשנת 1795 אוחדו האיים בסיועה של הממלכה המאוחדת לממלכה בשנת 1810. ממלכת הוואי התקיימה בין השנים 1810 עד 1893, כאשר בית המלוכה הודח. בזמן קיומו של בית המלוכה שלטו באי שתי שושלות – שושלת Kamehameha ושושלת Kalkaaua. שרשרת של הפיכות ב-1840, 1852, 1864 ו-1810 הביאו לכך שהשלטון המרכזי האבסולוטי של בית המלוכה נחלש, מה שהביא להקמת ממשלה נבחרת. ב-1843 ניסה האנגלי לורד ג'ורג' פולט (Lord George Paulet) לספח את האיים לממלכה המאוחדת בתואנה של פגיעה בנתינים בריטים. לאחר מחאות על מעשיו הכריזו בריטניה וצרפת כי הן רואות בהוואי מדינה עצמאית, והשלטון והעצמאות הוחזרו למלך הוואי. ארצות הברית סירבה להצטרף להכרזה של אנגליה וצרפת. בימי כהונתו של הנשיא ויליאם מקינלי, ב-1898, סופחה הוואי לארצות הברית והוכרזה על ידי הקונגרס של ארצות הברית כטריטוריה של ארצות הברית. כשישים שנה לאחר מכן, ב-21 באוגוסט 1959, הפכו איי הוואי למדינה ה-50 של ארצות הברית.

ב-7 בדצמבר 1941 תקפו מטוסים של האימפריה היפנית את בסיס חיל הים האמריקאי בפרל הארבור שבאי אואהו. המתקפה על פרל הארבור הובילה להצטרפות ארצות הברית למלחמת העולם השנייה.

נשיא ארצות הברית ה-44, ברק אובמה, הוא יליד הונולולו, בירת הוואי.

## גאוגרפיה
הוואי מורכבת מ-19 איים ואטולים עיקריים במרכז האוקיינוס השקט. מניין האיים המלא, כולל האיים הקטנים יותר והאיים הקטנטנים של כל אטול, הוא 137.

האקלים בכל האיים הוא טרופי.

### איי הוואי לפי סדר גודלם
* הוואי (Hawai'i) (ידוע גם בשם "האי הגדול")
* מאווי (Maui)
* אואהו (O'ahu)
* קאואיי (Kaua'i)
* מולוקאי (Moloka'i)
* לאנאי (Lana'i)
* ניאיהאו (Ni'ihau)
* קאהולאווה (Kaho'olawe)

יש עוד מספר איים בצפון-מערב אשר מיושבים רק בילידים או אינם מיושבים כלל, וכן כאלו המשמשים כבסיסים צבאיים בלבד.

### הרי געש
האי הוואי עצמו הוא נקודה חמה ויש בו שני הרי געש פעילים, מאונה לואה שהוא הר הגעש הפעיל הגדול ביותר על פני כדור הארץ, וקילוואה, הנחשב להר הגעש הפעיל ביותר בכדור הארץ.
הוואי היא המדינה היחידה בארצות הברית ששטחה נמצא בגידול מתמיד, עקב הרי הגעש הפעילים, הנמצאים בקרקעית הים של הונולולו בירתה, בעיקר הר קילוואה. לאחר כל התפרצות לבה רותחת, מתקשה הלבה במהירות על ידי מי הים, והופכת לאדמת בזלת עשירה המתחברת לאדמה, ואיים געשיים קטנים בים הסמוך לחוף.

### צוקי קאלאופאפה
הצוק הימי הגבוה ביותר (1,010 מטרים) שוכן בכפר קאלאופאפה באי מולוקאי שבהוואי. למרגלותיהם של הצוקים נמצא האוקיינוס השקט.

### פאונה
הוואי היא הבירה העולמית של בעלי חיים בסכנת הכחדה.

## ממשל ופוליטיקה

ממשלת מדינת הוואי דומה לממשל הפדרלי של ארצות הברית עם התאמות שמקורן בתקופת ממלכת הוואי. הרשות המבצעת מונהגת על ידי מושל הוואי וסגנו, הנבחרים ביחד. שאר הממשל ממונה בידי המושל. הרשות המחוקקת היא מערכת דו-ביתית המורכבת מבית נבחרים בן 51 נציגים ומסנאט בן 25 נציגים. בשני הבתים מחזיקה המפלגה הדמוקרטית ברוב.

הוואי היא מדינה כחולה ונוטה לתמוך במפלגה הדמוקרטית בבחירות לנשיאות. מאז מערכת הבחירות של 1960, הצביעה המדינה בקביעות למועמד הדמוקרטי (למעט שתי מערכות ב-1972 וב-1984), ונחשבת לאחת המדינות הנאמנות ביותר למפלגה. הסנאטורים המייצגים את הוואי הם מייזי הירונו ובריאן שץ היהודי, חברי המפלגה הדמוקרטית. שני נציגיה של המדינה בבית הנבחרים של ארצות הברית הם דמוקרטים.

## כלכלה
עד הפיכתה של הוואי לטריטוריה של ארצות הברית, התבססה כלכלתה על חקלאות, ענף בו הועסק מרבית כוח העבודה האזרחי במדינה. עם הסיפוח פיתחה ארצות הברית את החקלאות, בעיקר את מטעי קנה הסוכר והאננס והמבנה התעסוקתי נשאר חקלאי בעיקרו.
הוואי היא המדינה היחידה בארצות הברית המייצרת קפה בכמות תעשייתית.

במהלך מלחמת העולם השנייה הפכה הוואי לבסיס צבאי אדיר בו רוכזו כוחות אמריקאיים שנועדו לפעול נגד יפן. כחלק מהתהליך התפתחו שירותים לחיילים וכן תעשיות עזר לשוכנים ולצבא. הוואי הייתה תחת משטר צבאי, שהכתיב לחלק מהתושבים תפקידי שירות בתוך בסיסי הצבא (ניקיון וכביסה למשל) והכתיב לאחרים עבודה בבתי מלאכה שקמו לטובת המאמץ המלחמתי.

### תקשורת
בשנת 1973 הועבר השידור החי הראשון באמצעות לוויין מחוף אל חוף מהוואי, שידור שבו הופיע הזמר אלביס פרסלי במופע מיוחד.

### תיירות
[ממוזער|תיירים בחוף הים של [ואיקיקי בהונולולו]]
התיירות מהווה מרכיב מרכזי בכלכלת הוואי, כאשר היא אחראית לכרבע מהכלכלה המקומית. לפי דו"ח המחקר השנתי של רשות התיירות של הוואי לשנת 2019, ביקרו במדינה כ-10.38 מיליון תיירים – עלייה של 5% לעומת השנה הקודמת – והם הוציאו כמעט 18 מיליארד דולר. באותה שנה תרמה התיירות ליצירת מעל 216,000 מקומות עבודה ברחבי המדינה, והכניסה למעלה מ-2 מיליארד דולר בהכנסות ממסים. בזכות מזג האוויר המתון לאורך כל השנה, הוואי נהנית מתיירות רציפה במשך כל חודשי השנה. בין היתר, בשנת 2019 הגיעו להוואי יותר ממיליון תיירים ממזרח ארצות הברית, כ-2 מיליון תיירים מיפן וכ-500,000 תיירים מקנדה.

הוואי נחשבת לאזור מועדף לגלישת גלים.

## דמוגרפיה

הוואי היא המדינה היחידה בארצות הברית שאין בה רוב לבן, ויש בה השיעור היחסי הגבוה ביותר של אזרחים ממוצא אסיאתי מקרב מדינות ארצות הברית.

### צפיפות אוכלוסין
250px|ממוזער|מפת צפיפות האוכלוסין של מדינת הוואי

הערים העיקריות הן הונולולו (באי אואהו), הילו (באי הוואי), ליהואה (באי קאואיי) וקאהולואי (באי מאווי).



 קובץ:Honolulu From Punchbowl.jpg|הונולולו
 קובץ:S. Hata Building, Hilo.jpg|הילו
 קובץ:AirViewKahului.jpg|קאהולואי
 


## תרבות וחינוך
### השכלה

### סמלי המדינה

## ראו גם
* יהדות הוואי

## קישורים חיצוניים

* 

* 
* 
* 
* 
* 
* 
* 

## ביאורים

## הערות שוליים

*
קטגוריה:ארצות הברית: גאולוגיה
קטגוריה:ארצות הברית: מדינות
קטגוריה:אטולים באוקיינוס השקט
קטגוריה:מובלעות